Diari Oficial de la Generalitat Valenciana


Sumari del DOGV 6172, del 24-12-2009 (2009/13294)

Notificació de la sentència dictada en el judici verbal 000904/2009.
--------------------------------------------------------------------

### Dades del document

Número de DOGV
:   6172

Data del DOGV
:   24-12-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/13641


Data del document
:   11-11-2009

Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència dictada en el judici verbal 000904/2009. [2009/13030]  
Judici verbal (desnonament per falta de pagament) 000904/2009   
Demandant: Amparo Olmos Chirivella.  
Procurador: César Javier Gómez Martínez.  
Demandat: Picanya Materiales de Construcción, SL.   
Procurador: -  
Edurne Zubia Zubimendi, secretària judicial del Jutjat de Primera Instància número 18 de València, faig saber:   
Que en el judici a què es fa referència al marge s'ha dictat la resolució que té el text que literalment es com segueix:   
«Sentència 000219/2009   
Jutge que la dicta: José Antonio Mora Alarcón.   
Lloc: València.   
Data: 11 de novembre de 2009.   
Part demandant: Amparo Olmos Chirivella.  
Procurador: César Javier Gómez Martínez.  
Part demandada: Picanya Materiales de Construcción, SL.   
Objecte del judici: desnonament per falta de pagament de la renda i reclamació d'una quantitat.   
Antecedents de fet   
Primer. Per torn de repartiment va correspondre a aquest Jutjat la demanda de desnonament per falta de pagament interposada pel procurador esmentat, en nom i representació de l'actora, contra el demandat a què s'ha fet referència, d'acord amb els fets que hi consten i que es donen per reproduïts, i amb l'al·legació prèvia dels fonaments de dret que considera que hi són d'aplicació, i acaba sol·licitant que, amb els tràmits legals previs, es dicte sentència per la qual es declare que pertoca el desnonament que se sol·licita i es condemne la demandada a sotmetre's a aquesta declaració, i que desallotge l'immoble dins del termini legal, amb l'advertència de llançament si no ho fera, i la condemna així mateix a pagar les quantitats reclamades fent condemna expressa en costes.  
Segon. Una vegada admesa a tràmit la demanda mitjançant una interlocutòria d'aquest Jutjat, en la qual es van efectuar les prevencions oportunes a les parts, s'informa al demandat que pot enervar l'acció indicant el dia i l'hora per a celebrar el judici.   
Tercer. El dia del judici no hi compareix la part demandada, tot i haver sigut citada segons dret.   
D'altra banda, pel que fa a la reclamació d'una quantitat, s'afirma i ratifica l'actora en el seu escrit de demanda i sol·licita rebre el plet a prova, practicant les admeses amb el resultat que consta en les actuacions, reclamant la part actora un total de 4.250 euros per les rendes vençudes del contracte d'arrendament, per impagament de la renda des de juliol de 2008 fins a l'actualitat.   
Quart. En la tramitació d'aquest judici s'han observat les prescripcions legals.   
Fonaments de dret   
Primer. Que la part actora, en la seua condició de propietària del local siti al carrer de Jiménez y Costa, número 45, de València, va subscriure amb la demandada un contracte d'arrendament de l'immoble esmentat en data 3 de desembre de 2007 (doc. 1 de la demanda).   
En la clàusula quarta del contracte esmentat es va pactar una renda mensual de 250 euros mensuals, pagadors per mesos anticipats en els cinc primers dies de cada mes.   
L'acció que s'exercita en la demanda és la de desnonament per falta de pagament i reclamació d'una quantitat, i ha de tramitar-se d'acord amb el que hi ha establit per al judici verbal en els articles 250.1 de la Llei d'Enjudiciament Civil 1/2000, en relació amb 438.3 del mateix text legal. Aquest Jutjat hi és competent perquè li ha correspost per torn de repartiment i és de primera instància del lloc on es troba ubicat l'immoble, d'acord amb el que estableix l'article 52.7 de la Llei d'Enjudiciament Civil.   
Segon. L'article 27.2 de la LAU de 1994, en relació amb l'article 35 de la mateix llei, estableix que el contracte d'arrendament urbà, d'habitatge o d'arrendament per a ús diferent d'habitatge es podrà resoldre a instàncies de l'arrendador per falta de pagament de la renda o de les quantitats que s'hi assimilen.   
Aquesta acció pertoca ja que la demandada deu les rendes corresponents als mesos de juliol de 2008 fins a l'actualitat.   
Tercer. Resulta d'aplicació al cas l'article 440.3 de la Llei d'Enjudiciament Civil pel que fa a l'acció de desnonament exercitada, que pertoca estimar sense més tràmits atés el reconeixement del demandat en l'acte del judici. I pel que fa a les quantitats reclamades, atés que s'ha acreditat de la forma deguda l'impagament de les rendes, de conformitat amb l'article 217 de la Llei d'Enjudiciament Civil pertoca estimar la pretensió formulada per la part actora.   
Aquestes quantitats es concreten, d'acord amb la demanda i la documental presentada no desvirtuada per cap prova de la demandada, en la suma de 4.250 euros, sense perjudici dels que es produïsquen corresponents als endarreriments en el pagament de la renda, de conformitat amb el contracte subscrit entre les parts.   
Quart. De conformitat amb l'article 394 de la Llei d'Enjudiciament Civil, les costes han de ser imposades a la part demandada.   
Vistos els preceptes citats i tots altres que hi són aplicables de manera general i pertinent,   
Dispose   
Estime la demanda formulada per Amparo Olmos Chirivella, contra la mercantil Picanya Materiales de Construcción, SL, i decrete la resolució del contracte d'arrendament de l'habitatge concertat sobre l'immoble siti al carrer de Jiménez y Costa, número 45, de València, objecte d'aquest litigi, que vincula les parts, amb l'advertència de llançament al demandat si no desallotja l'immoble citat dins del termini legal i deixa aquest local comercial, i així mateix, el condemne a pagar a l'actora la quantitat de 4.250 euros, sense perjudici de les quantitats que es produïsquen fins al desallotjament efectiu de l'immoble, interessos i costes del procediment.   
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).   
El recurs es prepararà mitjançant un escrit presentat en aquest Jutjat dins del termini de cinc dies hàbils comptadors des de l'endemà de la notificació, limitat a citar la resolució objecte d'apel·lació, on es manifeste la voluntat d'interposar-hi un recurs, i caldrà acreditar la consignació de 50 euros en el compte judicial en Banesto 4370-0000-02-(número de procediment que haurà de contindre quatre dígits)-(dos últims dígits de l'any de l'expedient), d'acord amb la Llei Orgànica 1/2009, 3 de novembre, indicant els pronunciaments que s'impugnen (article 457.2 LECn) i sense la qual cosa no es considerarà interposat.   
Aquesta és la sentència que pronuncie, mane i firme».   
Atés que es desconeix el domicili o la residència actuals de la part demandada, Picanya Materiales de Construcción, SL, ha disposat la fixació d'aquest edicte en el Diari Oficial de la Comunitat Valenciana, a fi que valga de notificació al demandat.   
València, 11 de novembre de 2009.- La secretària: Edurne Zubia Zubimendi.